पंजाब CM बोले- 55 लाख का बिल लौटाया, रोपड़ जेल में मुख्तार अंसारी को VIP ट्रीटमेंट मिला
UP Gangster Mukhtar Ansari Jail Bill Details Update उत्तर प्रदेश के कुख्यात गैंगस्टर व नेता मुख्तार अंसारी को लेकर सुप्रीम कोर्ट में कानूनी लड़ाई लड़ने के लिए नियुक्त किए गए वकील को 55 लाख रुपए फीस देने से AAP सरकार ने इनकार कर दिया है
उत्तर प्रदेश के कुख्यात गैंगस्टर व नेता मुख्तार अंसारी को लेकर सुप्रीम कोर्ट में कानूनी लड़ाई लड़ने के लिए नियुक्त किए गए वकील को 55 लाख रुपए फीस देने से AAP सरकार ने इनकार कर दिया है। वकील को पूर्व कांग्रेस सरकार ने नियुक्त किया था। उस समय एक तारीख पर 11 लाख फीस देना तय हुआ था। ऐस में वकील द्वारा 5 बार की पेशी का 55 लाख रुपए का बकाया बिल पंजाब सरकार काे भेजा गया है।
CM भगवंत मान ने कहा, 'UP के अपराधी को रोपड़ जेल में VIP सुविधाएं देकर रखा गया। 48 बार वारंट जारी होने के बावजूद पेश नहीं किया। महंगे वकील किए। जिसका खर्चा 55 लाख आया। मैंने लोगों के टैक्स से खर्चे वाली फाइल वापस मोड़ दी है। जिन मंत्रियों के आदेश पर ये फैसला हुआ, इसका खर्चा उनसे वसूलने के बारे में विचार किया जा रहा है।'
जनवरी, 2019 में लाया गया था पंजाब
बता दें कि गैंगस्टर मुख्तार अंसारी पंजाब की रूपनगर जेल में जनवरी, 2019 से अप्रैल 2021 के बीच में बंद था। इस दौरान उत्तर प्रदेश पुलिस उसे UP की जेल में ले जाना चाहती थी, जिसके लिए उत्तर प्रदेश पुलिस की ओर से पंजाब सरकार को 25 रिमांइडर भी भेजे गए, लेकिन पंजाब सरकार द्वारा अंसारी को उत्तर प्रदेश पुलिस के हवाले नहीं किया गया। इस पर उत्तर प्रदेश पुलिस सुप्रीम कोर्ट पहुंची।
पंजाब सरकार को मुंह की खानी पड़ी
सुप्रीम कोर्ट में मामला पहुंचने पर तत्कालीन कांग्रेस सरकार ने मुख्तार अंसारी की पंजाब जेल में रहने को लेकर पैरवी करने के लिए नामी वकील को प्रति पेशी 11 लाख पर नियुक्त किया। इसके बाद वकील द्वारा 5 बार सुप्रीम कोर्ट में पेश होकर अंसारी के हक में कानूनी लड़ाई लड़ी, हालांकि इसमें पंजाब सरकार को मुंह की खानी पड़ी। उत्तर प्रदेश पुलिस अपना दमदार पक्ष रखने में सफल रही। अप्रैल 2021 में मुख्तार अंसारी को उत्तर प्रदेश ले जाया गया।
ये खबर भी पढ़ें:- 
पंजाब की जेल में UP के गैंगस्टर को VVIP ट्रीटमेंट:पुलिस की रिपोर्ट में खुलासा- मुख्तार अंसारी ने अधिकारियों को दी रिश्वत, एक्शन की तैयारी 
पंजाब की जेल में बंद रहे उत्तर प्रदेश के कुख्यात गैंगस्टर व नेता मुख्तार अंसारी को VVIP ट्रीटमेंट मिला। इसका खुलासा पंजाब पुलिस की रिपोर्ट में हुआ है। रिपोर्ट के अनुसार मुख्तार अंसारी ने VVIP ट्रीटमेंट के लिए अधिकारियों को रिश्वत भी दी है (पूरी खबर पढ़ें)
पंजाब विधानसभा में मुख्तार अंसारी पर बवाल: जेल मंत्री का दावा- गैंगस्टर को फर्जी FIR में जेल में रखा, पत्नी साथ रहती थी 
पंजाब विधानसभा में मंगलवार को कुख्यात गैंगस्टर मुख्तार अंसारी को लेकर जमकर बवाल हुआ। जेल मंत्री हरजोत बैंस ने दावा किया कि अंसारी को फर्जी FIR दर्ज कर 2 साल 3 महीने पंजाब की जेल में रखा गया। जिसका चालान तक पेश नहीं किया गया। जेल में वह पत्नी के साथ रहता था (पूरी खबर पढ़ें)